Diwar un taol esa kentañ e 1964, ha diwar intrudu an Aotrounez Fañch Begot, Geffray, Joseph Jaffre, Kermorgant, Robert Le Grand, Le Pape  hag an Intron Senechal, e oa savet da vat, e 1967, ur gevredigezh anvet  Fédération des Comités de Fêtes Folkloriques Bretonnes . Ar palioù anezhi a oa bodañ, kevredañ, selaou ar strolladoù hag a aoz gouelioù ha gouelioù-meur hengounel e Breizh, ha brudañ anezho dre embann bep bloaz un deiziadur, gant ar roll eus deiziadoù an izili. Er chiz-se, e oa aesoch dan dud bezañ kelaouet diwar o fenn hag ober o dibab etre ar gouelioù kinniget dezho. Ar palioù-se a zo hag a zo choazh, hiziv an deiz, ahelioù-stur  ar Chevredad. Un tammig kemm a zo deuet dan anv a-hed ar bloavezhioù, eus « Fédération des Comités de Fêtes Folkloriques Bretonnes  da  Fédération des Comités de Fêtes Traditionnelles de Bretagnehag an anv-titl  Gouelioù Breizh  a zo bet ouzhpennet e 2001, un anv berr hag a ziskouez sklaer ar pezh ez omp. 